इलाहाबाद हाईकोर्ट ने सहायक अध्यापक के 12,460 पदों की भर्ती में शामिल बीटीसी 2013 के अभ्यर्थियों की ग्रेडिंग सिस्टम के खिलाफ याचिका खारिज कर दी है। कोर्ट का कहना था कि यह काम विशेषज्ञों का है कोर्ट का नहीं। यह आदेश न्यायमूर्ति अश्वनी कुमार मिश्र ने जय प्रकाश पटेल व अन्य की याचिकाओं पर दिया है। याचियों ने ग्रेड को गुणवत्ता अंक के समान अंक देने के लिए नियमावली न बनाए जाने को चुनौती दी थी। याचिका में कहा गया था कि 15 दिसंबर 2016 को 12,460 सहायक अध्यापकों की भर्ती का शासनादेश जारी हुआ।